মহানগর ওয়েবডেস্ক: ভারত-পাক সীমান্তে সজাগ রয়েছে বায়ুসেনা৷ এভাবেই পাকিস্তানকে সাবধান করলেন ভারতীয় বায়ুসেনা প্রধান বিএস ধানোয়া৷ সবে কাশ্মীর থেকে ৩৭০ ধারা বাতিল করেছে কেন্দ্র৷ সেইসঙ্গে কাশ্মীর পুনর্গঠন বিল আইনে পরিণত হয়েছে৷ এরপরে দুই দেশের কূটনৈতিক সম্পর্ক তলানিতে এসে ঠেকেছে৷ পাকিস্তান সীমান্তে যুদ্ধবিরতি চুক্তি লঙ্ঘন করে চলেছে৷ এই অবস্থায় ধানোয়া পাকিস্তানকে সাবধান করে দিল, তারা ভারতের দিকে তাকালে তার পরিণাম ভালো হবে না৷ মঙ্গলবার তিনি বলেন, বায়ুসেনা সীমান্ততে সবসময় সতর্ক রয়েছে৷ এর আগে সেনা প্রধান জেনারেল বিপিন রাওয়াত বলেছিলেন, দরকার পড়লে শত্রুর মাটিতে ঢুকে তাদের শিক্ষা দেওয়ার জন্য তৈরি ভারতীয় সেনা।
বায়ুসেনা ভারত-পাক সীমান্তে সজাগ, ইসলামাবাদকে সাবধান করলেন ধানোয়া